Jeg giver 2 stjerner, fordi jeg dog ikke har oplevet dem i at snyde, men deres produkt er ingen stjerner værd overhovedet. 

Jeg har haft Telenor i snart 6 måneder nu, og har fra dag et af været bombarderet med den ene fejl efter den anden, uden overdrivelse. HVER dag har jeg et problem med Telenor, det har jeg dog aldrig oplevet ved noget andet teleselskab, end ikke Telia, eller Tele2 i sin tid. 

Priserne er for det første skyhøje, men det skal de selvfølgelig ikke klandres for, for det er min egen skyld at jeg har skrevet under på det. 

Jeg opholder mig primært i to områder i Aalborg, hvor deres 3G dækning er på max, så man burde jo tro, at alt kører stabilt. Signalet svinger dog fra 1 streg til de maksimale 5 streger konstant. Det går både udover batteritid på telefon, og samtalekvaliteten som er elendig. I ca. hver 4 samtale oplever jeg, at min telefon går ud fordi signalet går tabt. Det er altså for dårligt, i et område med fuld dækning. 

Så er der 3G forbindelsen, jeg ved godt at Telenor ikke har ry for at have det bedste 3G net, men når man nu er i et område hvor de står til at have fuld dækning, og betaler for ubegrænset data, så det kan bruges som mobilt bredbånd, så er det f****e surt at opleve, at ens mobile bredbånd går ned, flere gange om dagen, og ikke er til at bruge i ½-3 timers tid efterfølgende. Dette sker HVER dag også. 

Grundet den dårlige dækning, har jeg også meget tit problemer med at afsende sms'er, og modtage sms'er. Jeg får tit sms'er med utrolig stor forsinkelse. 

Envidere har jeg svært ved at modtage opkald og især foretage opkald. I ca. 60% af de gange jeg tager fat i min telefon for at ringe til nogen, oplever jeg et problem, hvor den bare ikke vil ringe. 

Jeg har en Samsung Galaxy S, der er totalt gennemtestet, jeg har prøvet med flere forskellige simkort fra andre selskaber, i en periode på en uges tid, og her oplever jeg absolut ingen problemer, så telefonens skyld er det altså ikke!

Når man så ringer ind til deres kundeservice, som i bund og grund ikke fejler noget, det er flinke, omend ikke særlige kompetente kundeservice medarbejdere, får man beskeden: "Jamen jeg bor i samme område som dig, og jeg har altså ikke opleve nogle problemer?". Jeg får så at vide, at jeg skal ringe ind hver gang jeg har et problem. 

Dvs. i følge Telenor, skal jeg ringe ind ca. 8 gange om dagen hver evige eneste gang jeg oplever et problem, vente i gennemsnit 6-7 minutter på at komme igennem til det første led af medarbejdere, og vente igen i 4-5 minutter for at blive stillet om til den tekniske afdeling. 6 + 4 min * 8 gange, og så har jeg spildt 1½ time af min tid + samtalens tid, og det skal jeg gøre HVER dag?!

En lille side note, så har min mor bredbånd og telefoni hos dem, og hun ventede 5 måneder på at få en trådløs router, da de kørte en kampagne med gratis bredbånd, da hun så endelig fik routeren, så var det en alm. router og ikke en trådløs! Hun var mobil kunde hos dem også, og hun er 52, og burger stort set aldrig sin mobil. Hun havde fri sms, og det var, hvad hun brugte den til, og alligevel formåede hun at få en regning på 300-400 ,- hver måned. 

Til jer der overvejer Telenor, så er et godt råd, hold jer væk fra det selskab. De er for dyre, deres telefoner er for dyre, deres kundeservice er en telemarketing afdeling, hvor det hele handler om salg, salg, salg, omend de gør det på en diskret måde, og de bliver først stillet igennem til en komptenet medarbejder i 2. line. 

Sørgeligt foretagende. Jeg håber, at de tager sig sammen, for omend de ikke snyder, så burde der være en nedre grænse for, hvor ustabilt et teleprodukt må være. Jeg glæder mig til at min bindingsperiode ophører, så jeg kan skynde mig væk og aldrig nogensinde komme tilbage.